google/wiki40b huggingface dataset:
Tadeusz Borowski

Bakgrunn

I 1926 ble Tadeusz' far, hvis bokhandel ble nasjonalisert av kommunistene, sendt til en leir i Gulag-systemet i Karelen fordi han hadde vært medlem av en polsk militær organisasjon under første verdenskrig. Under den kommunistiske kollektiviseringen ble Borowskis mor deportert til en bosetning på kysten av Sibir i 1930. I løpet av denne tiden bodde Tadeusz sammen med en tante. 
I 1932 ble Borowski og broren hans sendt fra Sovjetunionen til Polen takket være det polske Røde Kors. De bosatte seg deretter i Warszawa. Deres far ble løslatt i en fangeutveksling i bytte mot kommunister som satt arrestert i Polen, og deres mor ble løslatt i 1934.

Andre verdenskrig

I 1940 avsluttet Borowski sin videregående utdannelse i det tyskokkuperte Polen. Deretter studerte han litteratur og språk ved Universitetet i Warszawa. Han arbeidet også i flere hemmelige aviser, og publiserte sine dikt og korte romaner i en avis, samtidig som han arbeidet i en lagerbygning som nattevakt. I Warszawa bodde han sammen med sin forlovede, Maria. Etter at Maria ikke kom hjem en natt i februar 1943, mistenke Borowski at hun var blitt arrestert. Snarere enn å holde seg borte fra deres vanlige møteplasser, gikk han rett i en felle satt opp av Gestapo. Han ble pågrepet, satt i fengsel, og deretter transportert videre til Auschwitz. 
Borowski ble tvunget til slavearbeid under svært tøffe forhold. Han skrev om fangenskapet i sitt senere forfatterskap. I 1944 ble Borowski transportert fra Auschwitz til Dachau, som ble frigjort av amerikanske styrker den 1. mai 1945.

Etterskrigstiden

Han var tilbake i Polen den 31. mai 1946. Hans forlovede, som hadde overlevd de tyske konsentrasjonsleirene og utvandret til Sverige, returnerte til Polen i slutten av 1946, og de giftet seg i desember 1946. 
Sommeren 1949 jobbet Borowski i Berlin, før han kom til Warszawa ett år senere og hadde en utenomekteskapelig affære med en ung jente. Kort tid senere ble en nær venn av ham fengslet og torturert av kommunistene. Borowski begikk selvmord i en alder av 28 år ved å puste inn gass fra en gasskomfyr. Han begikk selvmord den 1. juli 1951, tre dager etter at hans kone hadde født ham en datter.
Polarstar Ridge

Polarstar Ridge er en taggete åsrygg, 7 km lang, som går sørvest fra The Obelisk i Staccato Peaks, som ligger sør på Aleksanderøya i Antarktis. Ryggen ble navnsatt av Advisory Committee on Antarctic Names (US-ACAN) etter Polarstar, flyet som Lincoln Ellsworth, sammen med piloten Herbert Hollick-Kenyon, fløy da de  oppdaget og fotograferte ryggen og the Staccato Peaks den 23. november 1935.
Cleptocaccobius

Utseende

Små (ca. 3 millimeter), blanke, hvelvede, brunlige til svarte skarabider. Oversiden er fint hårete.

Utbredelse

Slekten er utbredt i Afrika og Sørøst-Asia (India og Sri Lanka, østover til Vietnam).
Pocahontas (Iowa)

Pocahontas er administrativt hovedsete for i Pocahontas County i den amerikanske delstaten Iowa. Stedet fikk sitt navn etter indianerhøvdingen Powhatans datter Pocahontas.
Arvidsjaur

Historie

I 1607 ble det reist en luthersk kirke i Arvidsjaur, hvorfra det ble drevet misjon blant områdets samer. Først i 1757 fikk stedet varig bofast svensk befolkning.

Samferdsel

Arvidsjaur er en stasjon på Inlandsbanan og var tidligere et jernbaneknutepunkt med jernbanelinje til Jörn på Stambanan genom övre Norrland. Tverrforbindelsen Arvidsjaur-Jörn har imidlertid vært nedlagt siden 1990.
Arvidsjaur lufthavn ligger 11 km fra tettstedet og har daglige forbindelser til Stockholm Arlanda.
Echenais thelephus

Utseende

En middelsstor, brun sommerfugl. Oversiden hos hannen er ensfarget mørkbrun bortsett fra den bakerste delen av bakvingen som er lysgul til oransje.
Forvingen kan ha hvite flekker. Hunnen er lysere, gulbrun med brune flekker.

Utbredelse

Arten er utbredt i Brasil og Ecuador.
Fuduntu

Fuduntu Linux er en tidligere Linux-distribusjon. Den var konstruert som en mellomting mellom Fedora og Ubuntu, herav navnet. Fuduntu Linux var optimalisert for nettbrett og andre portable datamaskiner, men var likevel et generelt operativsystem.
Første versjon ble lansert 7. november 2010. Siste versjon var 2013.2 som ble lansert 8. april 2013.
Notker Ledergerber

Annet

Ledergerber har også skrevet boka: Vom 'Lauf der Verrückten' zum Klassiker: Swiss Alpine Marathon Davos
Engler & demoner (film)

Handling

En amerikansk professor og ekspert på kunst, symboler og religion Robert Langdon blir hentet fra hjembyen Boston til atomkjerneforskningsanlegget CERN i Genève av toppsjefen Maximilian Richter for å bistå ved etterforskningen av et mord av fysikeren og presten Silvano. Det viser seg at Silvano har jobbet hemmelig med fremstilling av antimaterie, det ultimate «sprengstoff» som er over 100 ganger kraftigere enn en hydrogenbombe, og har produsert en farlig stor mengde av dette, «en hel dråpe». 
Antimaterien blir stjålet og en representant fra det arkaiske nettverket av vitenskapsmenn kalt Illuminati truer i en telefonsamtale med å bruke stoffet til å legge Vatikanstaten i ruiner som hevn for flere hundre år gamle overgrep fra den katolske kirke mot en rekke vitenskapsmenn. Samtidig foregår det et konklave for valg av ny pave og de fire mest aktuelle kandidatene er blitt bortført av Illuminati. Det haster med å finne antimaterien ettersom den er sikret i en beholder som bare har strømforsyning for et døgn. Når tiden er ute vil den annihilere i en voldsom eksplosjon. 
Langdon drar sammen med den dreptes datter og assistent Vittoria Vetra til Roma og får av kammerherre Patrick McKenna, den avdøde pavens nærmeste, slippe til i Vatikanets arkiv på leting etter en veiviser langs illuminasjonsveien, som Langdon mener vil føre dem til de bortkomne kardinalene. Veiviseren, som er et dikt og en rebus, ble brukt i gammel tid av en gruppe vitenskapsmenn som ville drive sine virksomhet fri fra Vatikanets overvåkning. Veiviseren blir funnet etter intens leting og en desperat kamp mot tiden starter fra kirke til kirke gjennom Roma i forsøket på å redde kardinalene.

Anmelderne

Filmen ble relativt dårlig mottatt av kritikerne, noe som gjenspeiles i at den kun har fått 37% på Rotten Tomatoes og 48% på Metacritic. Den amerikanske filmanmelderen Roger Ebert gav den 3 av 4 stjerner.
Anmelderen i VG gav den terningkast fem, NRKs Filmpolitiet og God Kveld Norge terningkast fire, Dagbladet terningkast tre og Aftenposten terningkast to. Aftenpostens Per Haddal beskrev den som en «sjarmløs mølje» og skrev videre at «Engler og demoner fører seg som zombier, i en påkostet, men livløs filmatisering som ender i en mølje».

Økonomi og popularitet

Filmen innbrakte 485,9 millioner dollar på verdensbasis, hvorav 133,3 millioner i USA. Den ble den niende mest innbringende filmen på verdensbasis i 2009 og 22de mest innbringende i USA. 
Produksjonskostnadene var på 150 millioner dollar.
Det må også nevnes at den innbrakte 34,8 millioner dollar på DVD-salg i USA i løpet av de første syv ukene (Blu-ray ikke inkludert).
Den innbrakte 27 millioner kroner på norske kinoer.

Innspilling

Filmopptakene ble gjort i Roma, Italia og Sony Pictures Studios i Culver City, California.
Ibsen Studies

Ibsen Studies er et engelskspråklig forskningstidsskrift innen Ibsen-studier, altså forskning på Henrik Ibsens litteratur og biografi. Tidsskriftet ble tidligere publisert som Ibsen-årbok 1952–1988 og som Contemporary approaches to Ibsen 1988–2000. Siden 2000 har det blitt utgitt under tittelen Ibsen Studies av Routledge på vegne av Senter for Ibsen-studier.
Søvang (Amager)

Søvang ligger på Amager ved Sjælland, og er en landsby i Dragør kommune med ca 1700 innbyggere (2009).
Søvang ligger ut til Øresund, hvor Danmarks lengste badebro befinner seg. Dessuten ligger Søvang opp av skogen Kongelunden. Byen hører til Region Hovedstaden, og befinner seg ca. 15 km fra København sentrum.
Metal Skin Live

Metal Skin Live er en konsertplate med det australske thrash metal bandet Deaths Head. Musikken er tatt opp under Melbourne ISD Memorial Gig 11. september 2004. Platen ble utgitt i 2006 og låtene 10-18 er hentet fra en rehearsal tape.
Moon Jae-in

Oppvekst og utdanning

Moon Jae-in ble født på øya Geoje i Sør-Korea, der foreldrene hans bodde etter at de hadde flyktet fra Nord-Korea på grunn av Koreakrigen. Faren, Moon Yong-hyung, arbeidet i et krigsfangeleir og moren, Kang Han-ok, solgte egg i havnen i Busan. Han har en yngre bror og tre søstre.
Moon Jae-ins familie flyttet etter hvert til Busan, der han gikk på Gyeongnam Gymnas. Han begynte i 1972 på rettsvitenskapsstudier ved Kyung Hee-universitetet, men ble arrestert for å ha deltatt i protester mot regimet til den autoritære presidenten Park Chung-hee. Han fullførte utdanningen fra fengslet. I 1976 ble han innkalt til å avtjene verneplikten. Ved avsluttet utdanning, ble han ikke ansatt som dommer på grunn av sin fortid som studentopprører, og ble advokat isteden.
Sebastian Live i Montmartre

Sebastian Live i Montmartre er et konsertalbum med Sebastian, utgitt i 1978.
Aa kirke

Historie

Aa kirke har fått sitt navn fra de to vannløp, Læsåen og Grødby å, som omkranser den. Kirken var i middelalderen viet til St. Johannes (Døperen) og het derfor St. Hans kirke. En forgylt tregifur som forestilte St. Johannes sto fremme i kirken inntil 1706 hvor en nidkjær prest fikk den begravet på kirkegården, fordi noen katolske krigsfanger under den store nordiske krig påkalte helgenen. 
I det store tårnet ble kirketienden oppbevart inntil denne funksjonen ble overført til den store magasinbygningen på Hammershus. 
Som Bornholms hovedkirke, ble den plassert langt inne i landet hvor veiene krysses, og hvor landstinget møttes, ikke så langt fra kongens Lilleborg. I Aa kirke møttes geistligheten til det årlige landsmøte langt inn på 1700-tallet. 
Kirkens ytre gir assosiasjoner til Skt. Nikolai kirke i Simrishamn.

Inventar

Altertavle og prekestol er utført på begynnelsen av 1600-tallet av billedhuggeren Jacob Kremberg. Altertavlen bærer årstallet 1600. Storstykket deles opp av fem søyler i fire arkadefelter. I de to brede midtfeltene står nattverdordene på dansk, ytterfeltene har latinske tekster fra Johannes evangelium. Det øverste midtfeltet på tavlen viser Jesu dåp omgitt av to medaljonger med Lund domkapitels våpen.
Prekestolen bærer våpen for dronning Anna Kathrine som døde i 1612. 
Døpefonten er en gotlandsk font i sandsten fremstilt av Sighraf. Den er den eneste kjente av denne typen som har runeinnskrift.
Hunayn ibn Ishaq

Liv og virke

Etter sitt studium i medisin i Bagdad, der han var var student under Yūhannā ibn Māsawayh (likeså en assyrisk orientalsk kristen), foretok han en studiereise til Alexandria i Egypt og lærte seg der gresk. I Basra studerte han arabisk. Som assyrisk kristen kunne han fra før av syriansk. Han behersket dessuten persisk.
Etter tilbakekomsten til Bagdad arbeidet han ved Visdommens hus i Bagdad. dette var et stort kulturelt sentrum og med samtdens viktigste oversetterskole, under kalif al-Ma'muns beskyttelse. På oppdrag av Yuhanna ibn Mãsawayh reiste ibn Ishaq med kolleger til Syria, Palestina og Egypt, for der å erverve antikke manuskripter om grekernes vitenskap. I Visdommens hus oversatte han og hans studenter til arabisk de for det meste på syriansk foreliggende versjoner av de klassiske greske tekster. På denne måte ble disse verker kjent for den arabisktalende verden. 
Hans oversettelser var av en særlig høy kvalitet. Særlig kan fremheves han oversettelser av Galenus' verker. De var vesentlige fordi de greske originaler er gått tapt. 
Senere ble han kalt til stillingen som sjefslege ved kalifen al-Mutawakkils hoff. Dette var en stilling han innehadde frem til sin død. I en periode lot kalifen ham innesperre i fengsel, fordi han vergret seg mot å fremstille en gift som kalifen hadde til hensikt å bruke for å ta livet av en fiende. 
Hunayn ibn Ishāq var også forfatter av rundt 100 egen bøker. Særlig nevneverdige er bøker om oftalmologi (øyet og dets sykdommer) og hans gresk-syriske ordbok. Hans steinbok (også Aristoteles' steinbok) er en av de eldste bevarte kjemibøker og det eldste arabiske håndskrift om mineralogi. Den bygger på arabiske og spanske lærde. Her beskrives rundt 70 mineraler, og utvinningen av metaller beskrives (gull, sølv, bly, kopper, fremstilling av messing, kvikksølv). Han betegner kvikksølv og kopperacetat som giftere.
Uten Hunayn ibn Ishaqs oversettelsesarbeider, og likeså uten han egne verker (som for eksempel den medisinske isagogikk etter Galen og øyenlegekunst) ville de aktuelle antikkens vitenskapsverker ikke ha blitt bevert for ettertiden og hans samtids viten ikke videreutviklet. Det var ved hans utarbeidede fakterminologi at arabisk i det hele tatt ble et vitenskapsspråk. Hans oversettelsesmetoder har bevart sin anerkjennelse frem til moderne tid.
Hans sønn Ishāq ibn Hunayn og søstersønnen Hubayš Ibn al-Hasan al-A‘sam al-Dimašqī (død 888) har hans nærmeste medarbeidere under oversettelsesarbeidene, særlig de hva angikk de filosofiske kilder. Ifølge encyklopedien Kitab al-Fihrist av Ibn al-Nadim (død 998) har Hunayn oversatt Platons Politeia og Nomoi , og hans sønn oversatt Sophistes. Med sibe medarbeidere oversatte Hunayn også verker av Hippokrates og matematiske verker av Euklid og Arkimedes, Aristoteles' verker om logikk, og Platons Timaios. Enkelte av Hunayns verker ble videreoversatt av Moses ibn Tibbon til hebraisk.
Lycosidae

Utseende

Middelsstore til store (5-30 mm), stort sett grå eller brunlige edderkopper. De er generelt kraftig bygd og har lange og kraftige bein. De kjennes på øynenes plassering: fremst er det fire små øyne som danner en mer eller mindre rett tverr-rad. Bak denne er det ett par store øyne plassert omtrent i «forhjørnet» av hodet. De to siste øynene står ganske langt tilbake på forkroppen. Dersom man trekker linjer gjennom de store midt-øynene og de midtre av de små, fremre øynene, vil forlengelsene av disse linjene krysse hverandre et godt stykke bak hodets fremkant.
Mange av artene er ganske like hverandre og i noen tilfeller kan bare kjønnsmodne hanner bestemmes sikkert til art, basert på små forskjeller i pedipalpenes (sekundære kjønnsorganers) struktur.

Levevis

Ulveedderkoppene er aktive jegere som ikke bygger fangstnett, men fanger byttet ute i det fri, ved å hoppe eller løpe inn på det. De fleste lever i åpne områder som enger, heier, myrer og strender, i tett skog er det bare noen få arter. Noen arter graver ganger i jorden som fôres med silkespinn. Enkelte lager et skjulested av silkespinn under steiner og lignende, et sted der de raskt kan søke skjul.
De fleste er dagaktive, mest i solskinn, da de løper rundt på bakken. Noen arter kan finnes i temmelig stor tetthet på egnede steder. De største artene er nattaktive og tilbringer dagen i utgravde huler. Man kan observere dem ved å lete med lommelykt om natten, gjenskinnet fra de store midtre øynene er da lett å se. 
Hunnene bærer eggene med seg i en tettvevd, puteformet, gråhvit eggsekk under bakkroppen. Når eggene er klekket, rir de nyklekte ungene en tid på morens bakkropp før de sprer seg i terrenget. Livsyklusen i Norge er for mange av ulveedderkoppene to år fra de klekkes på sensommeren til kjønnsmoden edderkopp, på vårparten to vintre senere. Det vil si at første overvintring er som ung juvenil og andre overvintring som subadult, stadiet før det siste hudskifte.
Veivepsen (Pompilidae), som den ganske vanlige Priocnemis pertubator, overfaller og lammer store ulveedderkopper, gjerne store hunner, blant annet fra slekten Trochosa. Den er aktiv fra forsommeren og velger gjerne hunner med eggsekker. Vepsen paralyserer edderkoppen, uten å ta livet av den, og tar den med til et hulrom i jorden, som den har gravd ut. Den legger egget på edderkoppen og vepselarvene utvikles inne i edderkoppen.

Giftige arter

De egentlige tarantellene i slekten Lycosa, som er utbredt i Sør-Europa, hører til denne familien. De har vært fryktet for sine giftige bitt, men disse er neppe verre enn et stikk fra bier. Mer alvorlige bittskader som tarantellene har fått skylden for kan muligens skyldes svarte enker (slekten Latrodectus, Theridiidae) som gjerne finnes på de samme stedene som Lycosa-artene. Også store arter av amerikanske og australske ulveedderkopper har blitt beskyldt for å gi farlige bitt som kan utvikle seg til nekrotiske sår, men dette er dårlig dokumentert. Edderkoppene som har bitt mennesker har i ganske få tilfeller blitt artsbestemt av eksperter. Alle de nordeuropeiske artene er helt harmløse for mennesker.

Utbredelse

Familien har en verdensvid utbredelse.
Tomicephalus

Utseende

Middelsstore (ofte ca. 10 millimeter), slanke, blanke, svarte smellere, pronotum er stort og skarpt rødt. Oversiden er kledt med korte, mørke hår. Antennene er sagtakkede, pronotum trapesformet, tydelig bredere enn dekkvingene. Dekkvingene er avsmalnende bakover uten punktstriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved.

Utbredelse

Slekten er utbredt i Mellom- og Sør-Amerika.
Brubakken Evangeliesenter

Brubakken Evangeliesenter er et av sentrene i Stiftelsen Pinsevennenes Evangeliesenter.
Brubakken Evangeliesenter ligger i bygda Kroken i Drangedal kommune i Telemark, ved grensen til Kragerø Kommune. Brubakken Evangeliesenter er avdelingen med LAR nedtrapping. Senteret har plass til 9 beboere. Bestyrer er Keld Jensen, og bestyrer avløser er Fredrik Myrvin. 
Senteret ble åpnet i 1999 og ligger i naturskjønne omgivelser med fint turterreng, bådesommer og vinter. Det er gode fiskemuligheter i flere ferskvann. Senteret har også ett trenings lokale.

Evangeliesenteret

Stiftelsen Pinsevennenes Evangeliesenter, til vanlig kalt Evangeliesenteret, er en diakonal kristen frivillig organisasjon som driver arbeid mot rusavhengige, med avvenning fra rus og hjelp til å begynne et nytt liv. Evangeliesenteret er Norges største hjelpetiltak for russkadde.
Balzanprisen

Balzanprisen (italiensk: Premio Balzan, fransk: Prix Balzan, tysk: Preis Balzan) er en sveitsisk-italiensk pris innstiftet av Lina Balzan til minne om hennes far, avis- og forretningsmannen Eugenio Balzan. Prisen tildeles for innsats i humaniora og samfunnsfag, naturvitenskap og medisin, samt for fredskapende arbeid. Den ble første gang utdelt i 1961. 
Prisen utdeles i to hovedkategorier og én særkategori. Hovedkategoriene gjelder innsats innen humaniora, samfunnsfag og kunst, og innen naturvitenskap fysikk, matematikk, naturvitenskap og medisin. Innen hver kategori skifter de spesifikke fagfeltene fra år til år. Det deles årlig ut priser til to personer i hver hovedkategori. Mottagerne må ha utmerket seg på internasjonalt nivå innen sitt fagfelt. Særkategorien dekker innsats for humanitet, fred og brorskap mellom folkene. Prisen deles her ikke ut årlig, men minst hvert tredje år. 
I 2013 var prispengene på 750 000 sveitsiske franc.
Ammarnäs

Ammarnäs (umesamisk: Geävttsa) er et småsted i Sorsele kommune i Västerbottens län, i landskapet Lappland. Stedet hadde 95 innbyggere i 2005. Den svenske sangeren Sven-Gösta Jonsson kommer fra Ammarnäs.
Gjennom Ammarnäs renner Vindelälven og dens bielv Tjulån.
Kungsleden starter like utenfor Ammarnäs. Byen har et eget reinslakteri noen kilometer unna.
Ammarnäs er kjent for fjellet Potatisbacken, der det dyrkes potet.
Mellom årene 1984 og 2003 var Ammarnäs startstedet for landeveis-stafetten Vindelälvsloppet.
Risale-i Nur

Risale-yi Nur (oversatt til norsk: «Lysets budskap») er en serie på 15 bøker skrevet av beduizzaman Said Nursi fra Tyrkia. Bøkene er religiøse, knyttet til islam, og tar hovedsakelig for seg vers fra Koranen som blir gjenforttalt på en lettleselig måte. Said Nursi bruker mange virkemidler som sammenlikninger og fortellinger.
Bøkene ble skrevet på osmansk med det arabiske alfabetet. De ble publisert av Hüsrev Altınbaşak, Hafız Ali, Hafiz Tefik fra Damaskus og Said Nursis elever. Forfatterne startet med å skrive verkene hans i 1925. I perioden da han skrev bøkene ble han fengslet flere ganger fordi tyrkerne tolket bøkene hans som propaganda.
Caraga (Davao Oriental)

Caraga er en kommune i provinsen Davao Oriental på Filippinene. Under folketellingen i 2000 kom man til et befolkningstall på 33 481 i 6 171 husstander.
Jorden (film)

Handling

Filmen omhandler kollektiviseringen av jordbruket i Ukraina i 1920-årene og kulakkenes motsetninger mot dette.
Kir Fard

Kir Fard var en armensk adelsmann som holdt festningen Kalonoros, senere kjent som Alanya, fram til 1221, da den ble erobret av seldsjukkiske sultan Alaeddin Kaykubad I. Han overga festning i bytte for området Akşehir, og ga sin datteren Hunat Hatun bort for å gifte seg med Kaykubad, som senere ble far Kaykhusraw II.
Salomon Jadassohn

Bakgrunn

Salomon Hadassohn ble født i en jødisk familie og fikk sin første musikalske utdannelse i Breslau hos Moritz Brosig; fra 1848 var hans lærer Moritz Hauptmann ved Leipzig-konservatoriet, og fra 1849 til 1851 studerte han under Franz Liszt i Weimar.

Musikerkarriere

Etter musikkstudiet ble han dirigent for koret i Leipzig-synagogen. På slutten av 1860-tallet dirigerte han Evterpe-konsertene i Leipzig, og i 1871 ble han knyttet til konservatoriet i byen. Han var lærer i musikkteori, klaver og komposisjon. På 1880-tallet var han dirigent for konsertforeningen i Danzig. Han ble så utnevnt til Martin Traugotts etterfølger som dirigent for det filharmoniske koret og orkesteret ved operaen i Bremen. Senere flyttet han tilbake til Leipzig, hvor han døde.
Hans komponistgjerning var svært allsidig; han skrev symfonier, serenader for orkester, ouverturer, konserter for klaver og orkester, kammermusikk, klaverstykker, korverk og lieder samt vokalduetter og sakrale verk. En rekke av sine verk offentliggjorde han under pseudonymet «Olivier». Han utgav også flere musikkteoretiske skrifter, som i sin tid fikk stor oppmerksomhet. I dag er Jadassohns verk og skrifter i stor grad glemt.
Han nøt et fremragende ry som musikkpedagog. Til hans kjente elever hørte Frederick Delius, Camillo Schumann, Oskar Böhme, George Whitefield Chadwick, Sergei Bortkewitsch og ikke minst Christian Sinding.

Familie

Salomon Jadassohn var gift med sangpedagogen Helene Friedländer (1843–1891). Sønnen Alexander Jadassohn (1873–1948) ble musikkfiorlegger; datteren Beate (1878 til etter 1955) skrev barnebøker under navnene Beate Frederich og Beate Jacoby. Datteren Bertha Jadassohn (1880–1934) giftet seg i 1904 med komponisten Leo Fall.
Wang Noi kraftverk

Wang Noi kraftverk er to varmekraftverk med kogenerasjon i provinsen Ayutthaya 70 km nord for Bangkok i Thailand. Hovedkraftverket har en installert produksjonskapasitet på 2.028 MW fordelt på tre enheter, hver med 650 MW 2+1 kombinasjonssyklus-gassturbiner. Teknologien er levert av MHI, Melco, m.fl. Brenselkilden er naturgass og fyringsolje.
Anlegget ble utbygd med driftsstart i 1998 for den tredje enheten. Operatør er selskapet EGAT. Det planlegges å bygge også en fjerde blokk.
Det mindre anlegget Wang Noi Rojana kraftverk ligger på omtrent samme sted.
Språk på Papua Ny-Guinea

Språk på Papua Ny-Guinea er de mange språk som blir snakket av de ulike oseaniske stammegrupper i landet Papua Ny-Guinea. Det er den østlige delen av verdens nest største øy Ny-Guinea, samt en rekke mindre øyer. Befolkningen teller rundt 6 millioner, og de snakker over 850 forskjellige språk, mer enn noe annet land, noe som gjør landet til et av de mest mangfoldige stedet på Jorden når det gjelder språk. Dette utgjør tolv prosent av alle verdens språk.
Landet har tre offisielle språk: engelsk og kreolspråka tok pisin og hiri motu. Det mest brukte språket er tok pisin, som fungerer som lingua franca (fellesspråk). Til tross for sin offisielle status snakkes engelsk av bare 1–2 prosent av innbyggerne.
57,3 prosent av innbyggerne over 15 år kan lese og skrive.